**JELGAVAS PILSĒTAS PAŠVALDĪBAS 2020.GADA 30.APRĪĻA**

**SAISTOŠO NOTEIKUMU NR.20-17 “GROZĪJUMI JELGAVAS PILSĒTAS PAŠVALDĪBAS 2011.GADA 28.APRĪĻA SAISTOŠAJOS NOTEIKUMOS NR.11-14 “JELGAVAS PILSĒTAS PAŠVALDĪBAS PELDVIETU LIETOŠANAS UN APSAIMNIEKOŠANAS NOTEIKUMI””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums  | 2020.gada 1.jūlijā stāsies spēkā [Administratīvās atbildības likums](https://likumi.lv/ta/id/303007-administrativas-atbildibas-likums), kas paredz būtiskas izmaiņas administratīvo sodu sistēmā un administratīvo sodu piemērošanas procesā. Tā kā saskaņā ar [Administratīvās atbildības likuma](https://likumi.lv/ta/id/303007-administrativas-atbildibas-likums) [2.pantu](https://likumi.lv/ta/id/303007-administrativas-atbildibas-likums#p2) pašvaldību saistošie noteikumi, kas paredz administratīvo atbildību, ir daļa no administratīvās atbildības sistēmas, tad pašvaldībai ir jāveic saistošo noteikumu regulējuma saskaņošana ar [Administratīvās atbildības likumā](https://likumi.lv/ta/id/303007-administrativas-atbildibas-likums) ietvertajām normām.Ņemot vērā minēto, nepieciešams grozīt saistošo noteikumu IV.nodaļu.  |
| 2. Īss projekta satura izklāsts | Saistošo noteikumu grozījumi nodrošina Saistošo noteikumu atbilstību [Administratīvās atbildības likumam](https://likumi.lv/ta/id/303007-administrativas-atbildibas-likums), precizējot normas par kompetentajām institūcijām, kas veic administratīvā pārkāpuma procesu un pieņem lēmumu administratīvā pārkāpuma lietā, izsakot Saistošajos noteikumos piemērojamos naudas sodus naudas soda vienībās.Tāpat grozījumi Saistošajos noteikumos paredz izmaiņas, nosakot, ka pašvaldības policija veic administratīvo pārkāpuma procesu pilngadīgām personām un juridiskām personām, savukārt attiecībā par nepilngadīgām personām pašvaldības policija veiks administratīvā pārkāpuma procesu līdz lietas izskatīšanai, bet administratīvā pārkāpuma lietu izskatīs Jelgavas pilsētas domes Administratīvās komisijas Bērnu lietu apakškomisija.Vienlaikus noteikumu izdošanas tiesiskais pamats izteikts jaunā redakcijā, tā kā Ministru kabineta 2012.gada 10.janvāra noteikumi Nr.38 “Peldvietas izveidošanas un uzturēšanas kārtība” zaudējuši spēku. |
| 3.Informācija par plānoto projekta ietekmi uz pašvaldības budžetu | Saistošo noteikumu īstenošanas finansiālā ietekme uz pašvaldības budžetu netiek prognozēta. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Grozījumi Saistošajos noteikumos uzņēmējdarbības vidi neietekmē. |
| 5.Informācija par plānoto projekta ietekmi uz administratīvajām procedūrām | Grozījumi saistošajos noteikumos administratīvās procedūras pēc būtības neietekmē, tās notiek saskaņā ar Administratīvās atbildības likumu. |
| 6.Informācija par konsultācijām ar privātpersonām | Nav veiktas. |

Jelgavas pilsētas domes priekšsēdētājs A. Rāviņš